Kopš konkursa Miss Universe bija pagājis mēnesis,
un mēs ar Huliju ar kopdzīvi bijām jau apraduši.
Pirmo reizi mūžā es izjutu īstu līdzsvaru.
Var izklausīties dīvaini, bet dzīve bija kā deja.
Viesnīca atkal tuvojās pirmajai vietai,
un Hulijas bizness strauji uzplauka pēc tam,
kad viņas vakarkleita Mis Kolumbijai bija atnesusi kroni.
Šķita, ka mūsu kopīgi radītā dzīve tāda būs vienmēr.
Man bija sajūta, ka neko vairāk nevajag.
Kā lai es to atgūstu?
Tu gribi, lai uz to atbildu es?
Tā ir liela nasta, ko uzvelt četrpadsmitgadniekam.
Četrpadsmit? Tiešām?
Es gribēšu redzēt tavu pasi.
Klau, tío! Ar Huliju viss noteikti nav tik slikti, kā stāsti.
Tici man, Hjūgo! Hulija ar mani negrib nekā kopīga.
Šķiet, viņa grib izslēgt mani no savas dzīves uz mūžiem.
Man ir liels gods paziņot,
ka pilnīgi jaunā Las Colinas ir atvērta…
Tas bija slikti. Ko tu izdarīji?
Drīzāk - ko neizdarīju.
Bet, lai tu to tiešām saprastu,
man tev jāizstāsta cits stāsts.
Nu, tā kā uz sienas gleznojuma atklāšanu vēl jāpagaida,
šķiet, mums tam ir laiks.
Atzīsti! Tev manu stāstu pietrūka.
Jā.
Tā sākās kā parasta diena.
DARBA VADĪTĀJS
Devos uz darbu, beidzot būdams lepns, ka sēžu savā krēslā.
Par to krēslu ir stāsts, kuru tu nokavēji.
Un izrādījās, ka tajā kāds jau sēž.
Senjor Vera! Vai mums bija ieplānota tikšanās…
Jūs neesat senjors Vera.
Tas ir, neesat īstais senjors Vera.
Iznāca aplami.
Viņš nav svarīgāks par jums. Patiesībā jūs esat oriģinālais Vera.
Vera clásico.
Sen neesam tikušies, Maksimo.
Ja piemirsies, Rikardo Vera
bija Alehandro Veras jaunākais brālis un viesnīcas līdzīpašnieks.
Veras kungs! Esiet sveicināts Las Colinas.
Man patīk viss, ko esi te paveicis.
Tieši tāpēc atbraucu.
Man ir piedāvājums.
Es paplašināšu savu viesnīcu ķēdi uz ārzemēm.
Un nespēju iedomāties labāku darba vadītāju,
kas varētu vadīt manu jauno paraugkūrortu.
Nopietni?
Vai otrs senjors Vera to zina?
Tagad jā.
Vai tiešām mēģini nozagt manu labāko darbinieku, Rikardo?
Un kas tie par paraugkūrortiem?
Mēs it kā esam partneri it visā, ne?
Kad brāļi Veras metās viens otram virsū,
kas neizjauca viņu perfekto frizūru,
šī aina šķita kā no ziepju operas.
Neticami, ka pats savu brāli gribi izspiest no biznesa.
No mūsu biznesa.
Mēs abi zinām, ka esmu tevi vilcis līdzi gadiem, Huan Alehandro.
Un vēl gribi nozagt man Maksimo?
Tas nav tik slikti kā tas, ka mēģināji nozagt…
man sievu!
Kādam Alisijai Gvadalupei bija jāparāda,
kas ir mīlestība.
Mūsu vecmāmiņas bēru dienā?
Beidziet, kungi! Es jūs lūdzu.
Palīgā!
Viņus pārņēmis velns.
Dulse kā mūķene?
Nu beidz, tío! Mēs abi zinām, ka tā nenotika.
Atgriezies pie īstā stāsta!
Labi.
Taču arī bez mūķenes un krekliem tas bija tikpat dramatiski.
Tu mani nodevi, Rikardo.
Tikai ceru, ka Maksimo zina, kas viņam ir labāk.
Tas ir, palikt Las Colinas, protams.
Maksimo pats spēj pieņemt lēmumus, vai ne?
Ko teiksi, don Maksimo?
Es tev to piedāvāšu tikai vienreiz.
Veras nekad nekaulējas.
Tā kā Ektora pirmo romānu
viesnīcā burtiski izķēra
un Daiena pievērsa sev uzmanību konkursā Miss Universe, viņiem bija, ko svinēt.
Par tavu nākamo dzīves posmu, mi reina!
Vispirms es ar triumfu atgriezīšos Daytime Emmy kā vadītāja.
Un man tiešām liekas - šis ir Sūzenas Luči gads.
Domāju, ka visi skatīsies uz tevi.
Tad kāds ir plāns Ektora brīvdienai?
Mums visiem trim?
Es iedomājos par braucienu ar banānlaivu.
Tad pie baseina varētu uzspēlēt bingo,
pirms ieslīdam pidžamās un skatāmies Porky's.
Čad, vai tev viss kārtībā?
Šķiet, esi tāds drudžains.
Ko? Nē.
Jūtos lieliski. Labāk nekā jebkad.
Tā kā mēs ar Gloriju izšķīrāmies un es līdz mūža galam būšu viens,
es pilnā mērā "carpal" diem!
Nu, man prieks, ka esi atguvies.
Varbūt aizej un apjautājies par to banānlaivu.
Laba doma.
- Mums ir problēma ar Čadu. - Es zinu.
Mēs vairs ne brīdi neesam divatā.
Pastaiga pa pludmali saulrietā, ja rokās sadevušies trīs pieaugušie, ir dīvaina.
Mēģināju viņa roku atlaist, bet viņš mājienu nesaprata.
Es par viņu uztraucos, mīļais.
Zini, man gaidāms šis lielais piedzīvojums, un…
kā lai tam ļaujos, ja mans dēls grimst?
Ir jābūt iespējai, kā Čads un Glorija varētu salabt.
Jā, bet kā?
Glorija atsakās Čadu satikt,
un viņš viņai ir atstājis daudzas, daudzas bēdīgas balssziņas.
Es dzirdēju 12 no tām. Vienā viņš tikai šņukstēja.
Jā. Tā viņš dara.
Nu, ja nav ar mieru tikties…
mums viņi jāsaved kopā slepus.
Tas ļoti izklausās pēc populārās filmas
Operación Cupido.
Vai pēc amerikāņu filmas par dvīnēm ar briesmīgajām parūkām.
Man nav ne jausmas, kas tā ir.
Pārdomājot, cik smagi biju strādājis, lai te tiktu uz augšu,
sapratu, ka man jāpieņem nozīmīgs lēmums.
Memo, vai varam brīdi aprunāties?
Maksimo! Čau!
Atvaino! Zinu, ka šie gulbji izskatās drīzāk pēc zvirbuļiem.
Vienkārši mazā mums ar Lorēnu neļāva gulēt visu nakti.
Bet zini ko?
Es varu saņemties, jo miegs ir domāts vārguļiem.
Tā. Nu tu loki tukšu gaisu.
Bet nekas. Man tikai vajag, lai palīdzi pieņemt ļoti svarīgu lēmumu.
Es bildināšu Huliju.
Ak dievs!
Ak dievs! Vai tiešām?
Ne par ko dzīvē neesmu bijis tik pārliecināts.
Un man vajag, lai palīdzi to izdarīt.
Tiks darīts!
Pa, pa, pa! Uzgaidi!
Tu nepateici Memo par Rikardo Veras piedāvājumu?
Likās, ka tev vajadzēja palīdzēt ar to svarīgo lēmumu.
Tu zini, ka man patīk pavērsieni, Hjūgo.
Bet šis piedāvājums tikai apstiprināja to, ka biju tur, kur gribēju būt.
Es Rikardo atraidīju.
Bija jābeidz dzīties pēc nākamā "sasnieguma"
un jādzīvo Akapulko ar Huliju.
Bet, kamēr es paliku uz vietas,
mana ģimene gatavojās atvadīties no Sāras.
Nora?
Kas šis par kosmosa agregātu?
Tas ir NordicTrack, mīļais. Kas cits?
Mana priekšniece nopirka sev jaunu modeli,
un, tā kā viņas dārznieks ir klibs,
viņa to uzdāvināja man.
Man tikai likās, ka gribēji atstāt Sāras istabu kā līdz šim,
lai tu varētu gulēt viņas gultā un raudāt spilvenā, kad tev viņas pietrūks.
Nu, tāds bija plāns,
bet tieši viņa teica, lai darām te ko citu.
Tāpēc es mums te iekārtoju treniņzāli.
Jā, viss kārtībā.
Man vienmēr šķitis dīvaini, ka vecāki bērnu istabās neko nemaina.
Kāpēc lai kāds gribētu saglabāt atmiņas par saviem neveiklākajiem gadiem?
Turklāt, Esteban,
es varu gulēt uz dīvāna, kad atbraukšu ciemos.
Un negribu būt nejauka,
bet donja Rosita nedzīvos mūžam.
Viņa gan centās. Donja Rosita nodzīvoja līdz 106 gadiem.
Mīļais! Ārsts teica, ka tev jāvingro.
Ņemot vērā to, ko tev liek ēst mamma,
domāju, ka ir laiks izmēģināt ko jaunu.
Cūku ādiņas ir tīrās olbaltumvielas.
Un tās der kā karote pupiņām.
Nekas no tevis minētā nav veselīgi, mīļais.
Nu taču! Ārsts lika. Vismaz pamēģini!
Nē. Es tam verķim virsū nekāpšu. Labāk vāc to prom!
Tas ir jautri. Nu taču!
Nē, Nora! Nora, por favor. Beidz uz mani spiest, ja?
Ko es tādu pateicu?
Nākamajā dienā,
kad gatavojos lielajam bildinājumam, Daiena centās palīdzēt citam pārim.
Bet, tā kā Glorija un Čads savas attiecības bija turējuši noslēpumā,
Glorijai nebija ne jausmas, kas viņa ir.
Man ir liels prieks, ka vēlaties pludmales pasākumu, Mildreda.
Dārgā! Prieks ir man. Tici!
Mums ar vīru jau sen bija vajadzīga laulības solījuma atjaunošanas ceremonija.
Cik sen esat precējušies?
Divpadsmit gadus. Mēs satikāmies pludmalē.
Vīrs tur gāja ar metāla detektoru, un tajā iestrēga mans kājas pirksta gredzens.
Viņš meklēja dārgumus un vienu atrada!
Skaidrs. Tas ir burvīgi.
Un kā viņu sauc?
Daiena bija padomājusi par visu, izņemot…
Čads.
Tikmēr Ektors bija sarīkojis Čadam dārgumu medības,
virzot viņu uz to pašu vietu, kaut arī tas bija…
Pārāk viegli. It kā tas būtu sarīkots bērnam.
Esmu pieaudzis vīrietis.
Čupačups!
"Neuztraucies! Gandrīz jau esi klāt.
Būsi atradis "X", kad redzēsi viņas cirtainos matus."
Cirtaini mati šādā gaisa mitrumā?
Vai nevarētu mazliet konkrētāk, Ektor?
Pag! "X" ir Glorija?
Tātad trīs veidu seviče?
Jā, protams. Un…
Čad? Ko tu te dari?
Mamm, jūs ar Ektoru mūs te atmānījāt?
Tā bija tikai mana ideja.
Lūdzu, nedusmo uz viņu!
Esmu viņa māte. Daiena.
Kas ar jūsu ģimeni ir?
Jūs nespējat izdomāt citus vārdus?
Kā Pols, Deivs, Ramons, Endrū…
Jūs esat briesmīgākie meļi.
Un krāpnieki. Esmu pārsteigta, ka nedefilē ar jauno draudzeni.
Par ko tu runā?
Par skaistumkaralieni no Miss Universe. Redzēju, kā apskaujaties.
Tur nekā nebija. Ektors centās mani savest ar Tērksu un Kaikosu,
bet visu laiku es runāju par tevi.
Tātad bija divas sievietes!
Jūs abi esat perfekts pāris.
Glorija, zinu, ka esi apbēdināta.
Bet tas vien, ka uz viesnīcu atnāci,
nozīmē, ka tev tomēr ir jūtas pret manu dēlu.
Es negribēju,
bet, kad dzirdēju viņu dziedam HuanGas "Querida" manā autoatbildētājā
sliktākajā spāņu valodā, ko esmu dzirdējusi…
Nezinu. Nodomāju, ka varbūt viņš vismaz jāuzklausa. Nu tā…
Manam sīki izstrādātajam bildināšanas plānam viss bija sagatavots.
Un laiks bija gandrīz klāt.
Atnesu tev labo. Un kārtīgi sakratīju, lai ir lielāks paukšķis.
Ko? Nē… Tā ne…
Nekas. Perfekti. Paldies.
Ei, esi priekšā kamerai.
Maksimo! Atvedu mariači.
Izskaties labi, Memo.
- Hulija nāk šurp. - Nāciet te!
Joprojām domāju, ka viņa var dabūt labāku par tevi, bet lai veicas!
Paldies.
Viņa nāk. Prom! Prom!
Ei!
Lupe teica, ka tu mani meklē.
Jā. Nekas liels. Tikai gribēju ko izstāstīt.
Labi. Nu, ja tas nav nekas liels, vai varu izstāstīt savus jaunumus pirmā?
Jā.
Atceries, ka man šorīt piezvanīja? Tas bija no modes nama Dior.
Kāpēc tu saki "door" tik dīvaini?
Mi amor, tas ir lielākais modes zīmols Eiropā.
Ko es runāju? Pasaulē!
Ak dievs! Tas ir lieliski.
Un viņi man piedāvāja mācekles vietu. Parīzē!
- Ko? - Zinu. Viss notiek tik ātri.
Viņi sola īrēt man augšstāva dzīvokli, no kura var redzēt daļu no Eifeļa torņa.
Bet viņi grib, lai sāku nākamnedēļ.
Ko domā?
Ko domāju par tavu pārcelšanos uz Parīzi?
Mūsu dzīve ir te, Hulija.
Zinu, mi amor, bet kaut kas tāds notiek… Nu, nekad.
Klau, sākumā tu vari braukt pie manis ciemos.
Vai vari atrast darbu smalkā viesnīcā Parīzē.
- Ū-la-lā! - Nē, nav nekāds "ū-la-lā".
Mums ir plāns.
Un šis plāns ir te, Akapulko.
Jā, mīļais, bet reizēm plāni mainās.
Vai tu pirmais man neteici, ka jāsapņo lieli sapņi?
Viss, kā dēļ strādājām, ir te.
Gribi aizvilkt mani uz citu valsti, kur man viss atkal jāsāk no nulles?
Domāju, ka tev viņiem jāsaka nē.
Maksimo, bet tā ir milzīga iespēja man.
Pat neticas, ka par to tu vispār neiedomājies.
Un man neticas, ka esi tāda egoiste.
Qué?
Arī man piedāvāja citu darbu, bet es atteicos.
Man ir vīzija par mūsu nākotni, Hulija.
Plāns.
Pēkšņi tu to visu gribi iemest miskastē.
Es neko negribu mest miskastē.
Mēs varam darīt tā, lai viss izdodas.
Lai izdodas tev.
Bet ne man.
Maksimo! Neticami, ka tu saki ko tādu.
Tu neesi tāds cilvēks, par kādu tevi uzskatīju.
Un neesi tāds, ar kuru gribu būt kopā.
Nē. Laikam gribi kādu čali, kuru sauc Fransuā
un kurš tagad ēd gliemežus ar Champs-Élysées.
Champs-Élysées ir iela, Maksimo.
Zini ko?
Paldies, ka to visu atviegloji.
Nevaru vien sagaidīt, kad tikšu uz Parīzi.
Memo, kas notika?
Es domāju un domāju par to brīdi.
Man priekšā bija viss, ko gribēju.
Es varēju iztēloties mūsu kopīgo nākotni:
sapņu kāzas, māju Lasbrisasā ar skatu uz klintīm un trīs bērnus -
Eleanoru, Martu un Djego.
Plāns bija tik perf…
Ak dievs!
Tieši tā.
Kā "tā"?
Vai var kaut reizi bez noslēpumiem?
Es te ilgi nebūšu. Pirmdien man jābūt atpakaļ skolā.
Paskaidrošu vēlāk.
Atrodi Huliju un pasaki, lai viņa atnāk uz mūsu vietu.
Pie miskastēm ne. Uz to otru.
Vai arī tu varētu pasaukt viņu pats.
Tu to vari, Hjūgo. Es tev ticu.
Huanita Eskūpsa! Paldies, ka palīdzi atklāšanā.
Tavs tētis šai viesnīcā ienesa daudz prieka.
Tā. Ko gribu es?
Šokolādes ar cukura graudiņiem.
Tūlīt būs.
Eso.
Hulija! Tev ir brītiņš?
SENLAIKI SALDĒJUMS
Izskatās, ka varētu būt. Jā.
Vai tu nevarētu satikties ar manu tío jūsu vietā?
Pie miskastēm?
Tajā otrā.
Nopietni? Tagad?
Kāpēc viņš grib tur augšā tikties?
Tiešām nezinu.
Viņš man stāstīja par to, kā jūs tur sastrīdējāties.
- '86. gadā. - Jā. Todien.
Jā. Es nespēju tikt tam pāri, cik tavs tēvocis bija neelastīgs.
Šķiet, viņš vienkārši bija pārsteigts, jo tieši gribēja bildināt.
Pag, ko?
Tu nezināji?
Viņš gribēja bildināt?
Labi. Klau!
- Zinu, ka mans tío nav perfekts, Hulija. - Jā, nu…
Bet viņš veltīja ļoti daudz laika, stāstīdams man par tevi.
Esmu to redzējis, Hulija.
Viņa mīlestība pret tevi ir īsta.
Vienkārši padomā par to, ja? Viņš būs jūsu vietā.
Te būs jūsu saldējums.
Aizmirsu cukura graudiņus.
Sí.
Cukura graudiņus.
Tío, kāpēc tu Hulijai nepateici par bildinājumu?
Tu viņai izstāstīji?
Es negribēju, lai viņa to uzzina.
Īpaši pēc tā, cik slikti todien tiku ar to galā.
Domā - viņa atnāks?
Huanita Eskūpsa porcē viņai saldējumu,
tāpēc kāda stundiņa vai divas vēl paies.
Varbūt varu novērst domas, izstāstot '86. gada stāsta beigas.
Tas varētu nomierināt man nervus.
Tu joko? Es arī te krītu panikā.
Ved mani no šejienes prom!
Man ļoti žēl, Glorija.
Es esmu briesmīgs melis, ja? Tāpēc man izspruka par to Miss Universe.
Es negribēju neko teikt. Tev man jātic.
Var jau būt, tomēr tu pateici. Un tas mani sāpināja. Ļoti.
Nezinu, vai varu tev vēl uzticēties.
Saprotu. Arī es sev neuzticētos.
Godīgi sakot… Patiesībā es pats nesaprotu, ko daru.
Kāds šoks!
Nopietni. Kad runa ir par randiņiem
un tevi…
esmu apjucis.
Tā kā es uzaugu bez tēta,
es tā arī nesapratu, kādas ir īstas attiecības.
Mamma lieliski tika galā viena,
bet, kad runa ir par mīlestību, es…
es vēl jūtos kā bērns, kas mēģina to visu izprast.
Tevis dēļ es gribu izaugt, Glorija.
Pārāk daudz ne.
Bet mani tiešām tracina tas, ka mums visu laiku jāslēpjas.
Mums tā arī nav bijis īsts pirmais randiņš.
Varbūt varam sākt visu no gala? Piemēram, tūlīt pat.
Būtu žēl šo brīnišķīgo maltīti neizmantot.
Viņi izaug tik ātri.
Tagad viņam ir arī lielisks piemērs.
Tu… mi rey.
Sveiks!
Pēdējā brīdī vēl šo to nopirkām. Nevari iedomāties, ko atradām.
Re!
Es nopirku
dušas groziņus.
Viņas istabai universitātē.
Un nopirku pa vienam arī mums,
lai tu savu šampūnu nesajauktu ar manējo.
Paldies.
Labi. Man jāpabeidz kravāties.
Paldies.
Kas noticis?
Zinu, ka gribi, lai tieku vaļā no NordicTrack,
bet es tikai palīdzu un gribu, lai tu būtu vesels.
Zinu.
Tikai man ir ļoti sāpīgi redzēt Sāras istabu tādu.
Neesmu gatavs no viņas atvadīties.
Mīļais…
Sāp arī man. Arī es neesmu tam gatava.
Pārvēršot viņas istabu par treniņzāli, varēju domāt par ko citu.
Es saprotu.
Tas man nozīmē ļoti daudz, ka manus bērnus mīli
kā savējos.
Taču…
kad bērnu mājās nebūs,
mēs vairāk laika varēsim veltīt viens otram.
Eso sí.
Vai varat paklusēt?
Es mēģinu skatīties ALF!
Pēc mūsu strīda Hulija devās mājās un sakravāja koferi.
Kad tur nokļuvu, viņa jau bija prom.
Viņa nolēma palikt pie Lorēnas un no rīta lidot uz Parīzi.
Deja bija beigusies.
Un ironiski - man priekšā bija vēl vienas emocionālas atvadas.
Kas noticis, Maksimo?
Dusmojies, ka nozagu tavu Menudo kaseti, ko klausīties pa ceļam?
Nē, viss ir kārtībā.
Pag, ko?
Man likās, ka Menudo tev nepatīk.
Jā, nu…
viņi man atgādina, cik tu esi kaitinošs.
Es ar tevi lepojos, Sarapē.
Tev Ņujorkā ies lieliski.
Tu esi daudz drosmīgāka par mani.
Kāpēc? Tāpēc, ka lidošu ar lidmašīnu?
Būs labi. Tur dodot bezmaksas riekstiņus.
Nē. Tāpēc, ka ļauj Sārai studēt ārzemēs.
Es pārāk cieši turējos pie sava Estebana.
Bet man prieks, ka tu nepieļauj to pašu kļūdu, ko es.
Paldies.
Bet nu, kad tā saki,
tā tomēr ir zaimošana,
jo lidmašīnas tiešām avarē.
Mums jādodas uz debesīm, kad to grib Dievs, nevis kad sadomājam paši.
Tā. Šī ir pēdējā.
Tagad esi gatava ŅU.
Štatos.
Domāju - laiks teikt ardievas.
Esteban!
- Nav nekādas ardievas. - Tā gan.
Daži domā, ka ardievas ir beigas, bet tas galīgi nav loģiski,
jo kaut kā viena beigas ir kaut kā cita sākums.
Dažās kultūrās ar vienu un to pašu vārdu gan sasveicinās, gan atsveicinās.
Turklāt mēs nezinām, kas notiks pēc nāves, tāpēc ir absurdi atvadīties, jo nezinām…
Es šajā lidmašīnā nekāptu, ja nebūtu tevis.
Paldies, Estebanator.
Padosi man, lūdzu?
Toma!
Kas noticis? Viss labi?
Negribēju stāstīt mammai par Huliju pirms viņas brauciena.
Jā. Tikai ir bēdīgi, ka jūs aizbraucat.
Nezinu, ko tagad pārdzīvo,
bet, lai kas tas būtu, es tev ticu. Tev vienmēr izdodas visu atrisināt.
To neaizmirsti! Es tevi mīlu, mijo.
Sākas iekāpšana reisā 410 uz Parīzi.
Kaut arī es vienmēr biju dzinies
pēc visa, ko gribēju,
tajā brīdī
es nespēju liegt Hulijai dzīties pēc visa, ko gribēja viņa.
Ei, draugi!
Ir labi, bet vai jūs nevarētu dziedāt kaut ko mazāk bēdīgu?
Varbūt Air Supply "All Out of Love".
Vai Journey "Separate Ways".
Padomājiet vēl!
Nē, zinu.
Senjor Vera! Esat vēl te?
Maksimo, apsēdies!
Mēs tiešām nekaulējamies.
Bet es izdarīšu izņēmumu.
Vai tu būtu gatavs atstāt Las Colinas par 30 % lielāku algu?
Hulija bija prom, un man nebija, ko zaudēt.
Es būtu gatavs par to…
un par 20 % jaunās viesnīcas akciju.
Tu esi traks.
Trīs procenti.
Pieci procenti.
Un es nākšu ar savu komandu.
Neuztraucieties!
Ja viņš aizies, jūsu jaunā darba vadītāja būšu es.
Jā.
Tu pilnīgi noteikti vari iesniegt pieteikumu.
Tajā dienā viss izmainījās, Hjūgo,
un sākās pavisam jauns dzīves posms.
Paldies, ka izstāstīji savu stāstu, tío.
Man žēl par Huliju, bet varbūt mums vajadzētu…
Viņa nāk.
Tinies!
- Tinies! - Labi, jā. Apžēliņ!
Tu atnāci.
Nebūtu nākusi…
bet Hjūgo izstāstīja par bildinājumu.
Kas ar tevi ir? Kāpēc man to nekad neizstāstīji?
Tāpēc, ka todien es visu salaidu grīstē.
Es daudz ko būtu gribējis pateikt.
Un izdarīt.
Bet nezinu. Toreiz…
es tik ļoti biju pieķēries domai par mūsu laimīgajām beigām, ka…
izdomāju mūsu abu plānus bez tevis.
Jā, kā vienmēr.
Hulija!
Uzklausi mani!
Tev bija pašai savi sapņi,
un skaidrs, ka tie nesaskanēja ar plānu, ko tik rūpīgi biju izstrādājis es.
Todien egoists biju es,
nevis tu.
Un man ir ļoti žēl.
Es tevi no sevis atgrūdu, Hulija.
Un tu pareizi darīji, ka aizbrauci.
Bet tev jāzina…
"Visa mana sirds ir tava.
Tā pieder tev, un tā paliks pie tevis,
ja liktenis mani aizraidīs
prom no tevis uz visiem laikiem."
Džeina Eira.
Neticami, ka joprojām atceries šo citātu.
Vai gandrīz atceries.
Nav "prom" - ir "projām".
- "Projām". Claro. - Jā.
Es angļu valodu vēl mācos.
Jā.
Hulija!
Hulija, lūdzu, uzklausi mani!
Pagaidi! Skaties!
Esmu izstrādājis jaunu plānu - ļoti detalizētu.
Tev. Man.
Mūsu nākotnei.
- Tu runā nopietni? - Jā.
Ļoti nopietni.
Te tas ir.
Te nekas nav uzrakstīts.
Tieši tā.
Vai zini, kāpēc?
Nu?
Tāpēc, ka plāna nav.
Esmu pilnīgi atvērts.
Un, ja arī tu tāda esi,
varam īstenot savus sapņus kopā… vai atsevišķi.
Vai vispār nesapņot.
Sēdēsim abi parkā un ēdīsim žagariņus,
līdz abi novecosim.
Tas viss ir ļoti skaisti,
tikai…
esmu pārsteigta, ka neesi sarīkojis
veselu šovu, lai…
Nē.
Šoreiz nekāda šova.
Mācību esmu guvis.
Vienīgais, ko varu tev piedāvāt, ir balta papīra lapa…
lai varam rakstīt jaunu stāstu… kopā.
Nē. Mariači ir domāti atklāšanai. Nē.
Ei, puiši! Ei, izbeidziet!
Zvēru, ka neesmu sarīkojis nekādu šovu.
Arī to ne. Neesmu sarīkojis nekādu šovu.
Tas viss ir daļa no…
Šīs ir īstās svinības, ko es gaidīju.
Vienkārša maltīte ar maniem senākajiem draugiem un ģimeni.
Šeit es vienmēr guvu lielu prieku un mieru.
Es ļoti lepojos ar to, ko esam paveikuši, lai atgrieztu Las Colinas dzīvē.
Tāpēc - salud!
Salud!
Bet nu ir laiks ievest šo vietu nākotnē.
Nākotnē, kas, cerams, dāvās mums jaunas atmiņas un mazbērnus.
Tas ir mājiens, Paloma.
Tikai mieru, tēt!
Un tev es esmu donja Paloma.
Donja Paloma!
Tas skan tiešām jauki. Un man patīk ietekmīgas sievietes.
Ei, Maksimo!
Tev ir tik aizrautīga publika. Izstāsti kādu stāstu!
Nē.
Piemēram, par to reizi, kad tenisistam norāva parūku.
Vai par to reizi, kad slēpi līķi.
Vai par to reizi, kad mani gandrīz bildināji
un mani dārgie draugi man par to neizstāstīja.
Viņš lika apsolīt, ka paņemsim to līdzi kapā.
Es to neizstāstīju pat Memito un Lupitai.
Ay, papá!
Zini, Memo…
Domāju, ka labāk paklausīšos kāda cita stāstu.
Pārmaiņas pēc.
Tulkojusi Inguna Puķīte